La quarta edició de Fira Mercat Gandia s'inicia la setmana pròxima
11 noviembre 2021

## La quarta edició de Fira Mercat Gandia s'inicia la setmana pròxima11 noviembre 2021Última actualización: 11 noviembre 2021

![](../gestion/img/659cc89e7d6b0616d5a025e977ee11b38f0453505688dadb2eef93adba78f650.jpg)  
  

El **regidor de** P**olítiques Econòmiques i Comerç, Ferran Martínez**, ha presentat aquest matí la quarta edició de Fira Mercat Gandia, que comprendrà 6 noves mostres temàtiques a partir de la setmana pròxima i fins a finals d’any. La inscripció continua oberta a [firamercat.gandia.org](http://firamercat.gandia.org/)

S’hi introdueixen de noves i es recuperen mostres que han tingut èxit en altres edicions, acompanyades d’activitats complementàries (tallers, xarrades, exhibicions...). Les cinc primeres seran divendres i dissabtes en horari de matí i vesprada i diumenges al matí. Així, la quarta edició s’estrena del **19 al 21 de desembre** coincidint amb la **Cursa d’empreses**, que patrocina l’àrea de Polítiques Econòmiques, oferint a la resta d’espònsors l’espai per tal de mostrar els seus productes i serveis, a més de fer el lliurament dels dorsals als participants.

**\-** **Fira d****’Ungles i Estètica Facial. Del 26 al 28 de novembre.** Es tracta d’una novetat: estètica; salons de pedicura i manicura; micropigmentació; extensions de pestanyes, dissenys de celles; disseny de la mirada i articles d’estètica...

**\- Mercat gastronòmic borgià. Del 3 al 6 de desembre.** Es tracta de la gran novetat. En col·laboració amb el departament de Turisme, s’hi oferiran productes de proximitat representatius de la ciutat: dolços tradicionals; pans; xocolata, cervesa artesanal; vermut; vi; mel; fruita; tapes típiques; embotits, formatges... A més de la venda, hi haurà degustació a l’exterior.

**\- Fira del regal. Del 10 al 12 de desembre.** Es recupera un clàssic abans del Nadal: regal; informàtica; decoració de la llar; skate; motxilles; joies; perfums; llibres; tasses; coixins personalitzats; jocs de taual; còmics o samarretes friquis...

**\- Mascotes. Del 17 al 19 de desembre.** Una altra experiència d’èxit que es recupera: educació canina; serveis veterinaris; exhibicions; estètica canina; guarderies canines; articles per a mascotes...

**\- Mercat d’Art. 22, 23, 27, 28, 29 i 30 de desembre,** només a la vesprada. Torna també aquesta mostra amb tot un ventall d’activitats artístiques: pintura, escultura, ceràmica, gravats, fotografia i il·lustració.